Пренареждане на матрицата с ТЕС, Карл Досън и Саша Алънби
Пренареждане на матрицата с ТЕС, Карл Досън и Саша Алънби
---------------------------------------------------------


**Пренапишете своето минало Променете своето бъдеще**


Пренареждането на матрицата представлява нова техника за саморазвитие, която подобрява осезаемо физическото здраве и емоционалното благополучие. Тя е развита на основата на популярната техника за самопомощ ТЕС (техника за емоционална свобода), терапия с потупване на определени точки върху енергийните меридиани на тялото, която доказа своята ефективност при решаването на физически и емоционални проблеми. Методът Пренареждане на матрицата представлява по-нататъшното развитие на ТЕС чрез включването на последните постижения в областта на новата биология, квантовата физика и духовната психология. Можете да усвоите самостоятелно тази техника и по този начин да решите редица свои здравословни и емоционални проблеми, като негативни нагласи, фобии и травми, зависимости и пристрастявания, алергии, проблеми в отношенията и много други.

Според квантовата физика всички ние сме свързани чрез общо енергийно поле, известно като матрицата. Нашите най-големи изпитания и запомнящи се преживявания в живота се съхраняват като картини в матрицата под формата на холограми от енергийното съзнание. С помощта на пренареждането на матрицата можем да взаимодействаме с тези холограми, за да променим картините от нашето минало и да ги заместим с по-подходящи за нас. Това се отразява благоприятно върху нашето здраве, щастие и благополучие в настоящия момент.

Независимо дали сте абсолютно начинаещи, или вече сте опитни практикуващи, в книгата ще намерите голямо количество полезна информация и техники, които ще ви позволят да промените своя живот, живота на своите пациенти, на членовете на семейството и на приятелите си, както и да внесете промени в самото обединено енергийно поле. Започнете едно изключително пътуване към своята пълна промяна и към промяната на целия свят.

**Карл Досън** е създател на метода Пренареждане на матрицата и един от водещите представители в сферата на индивидуалното развитие. Той е обучил над 1000 души в метода Пренареждане на матрицата с ТЕС.

**Саша Алънби** се е справила с два „нелечими“ здравословни проблема с помощта на пренареждането на матрицата и има значителен принос към развитието на този метод.